ओबामा ने कहा, "वो (आईएस) असफल हो गए हैं. अमरीकी ऐसे बर्बरतापूर्ण कारनामों से घृणा करते हैं पर इससे डरने वाले नहीं हैं. ऐसी कार्रवाइयां देश के तौर पर हमें एकजुट करती हैं और हमें दृढ़संकल्प बनाती हैं."

अमरीकी पत्रकार स्टीवेन सोटलॉफ का सर कलम करने की घटना पर चेतावनी देते हुए ओबामा ने कहा, "जो अमरीकियों को क्षति पहुँचाने की ग़लती करते हैं, वो जान जाएँगे कि हम भूलते नहीं हैं. हमारी पहुँच बहुत दूर तक है और न्याय हो कर रहेगा."

इससे पहले ओबामा ने कहा है कि चरमपंथी समूह इस्लामिक स्टेट को इराक़ में उस स्तर तक नष्ट करने में समय लगेगा जबकि वो इलाक़े के लिए ख़तरा न रह सकें.

उन्होंने कहा कि अमरीकी हवाई हमलों ने चरमपंथियों को कमज़ोर किया है लेकिन अगले चरण में हवाई और ज़मीनी हमले शामिल थे.

बग़दाद में और सैनिक

ओबामा ने उम्मीद जताई है कि चरमपंथ जैसे कैंसर से निपटने के लिए अरब देश, मुसलमान और अंतरराष्ट्रीय समुदाय एक साथ आएंगे.

 इससे पहले अमरीका ने इराक़ की राजधानी बग़दाद में अमरीकी राजनयिकों की सुरक्षा के लिए 350 और अमरीकी सैनिकों को तैनात करने की अनुमति दे दी.

अमरीकी रक्षा मंत्रालय पेंटागन के मुताबिक इसके साथ ही इराक़ में राजनयिकों की सुरक्षा में तैनात कुल अमरीकी सैनिकों की संख्या आठ सौ से ज्यादा हो जाएगी.

वीडियो वास्तविक

इस बीच अमरीका ने पुष्टि की है कि पत्रकार स्टीवेन सोटलॉफ़ का गला काटकर हत्या करने वाला वीडियो वास्तविक है.

इस वीडियो में पत्रकार स्टीवेन सोटलॉफ को नारंगी रंग के जंपसूट में घुटनों के बल बैठे हुए दिखाया गया है. उनके बगल में इस्लामिक स्टेट का एक चरमपंथी हाथ में चाकू पकड़े खड़ा है.

इस बीच ब्रिटेन में प्रधानमंत्री डेविड कैमरन ने एक आपात बैठक की है जिसमें इसी वीडियो में एक ब्रितानी व्यक्ति को बंधक बनाने और उसे मारने के दावे पर चर्चा की गई.

वीडियो फुटेज में एक नक़ाबपोश जिहादी इस्लामिक स्टेट के ख़िलाफ़ लड़ने वाली विदेशी सरकारों को धमकी दे रहा है.

(बीबीसी हिन्दी के क्लिक करें एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)

 \n\nउपरोक्त लेख के लिए मुझे एक अच्छा शीर्षक दें।
हमारी पहुँच दूर तक है: ओबामा